CELEX: C2007/297/23
Language: mt
Date: 2007-12-08 00:00:00
Title: Kawża C-443/06: Sentenza tal-Qorti tal-Ġustizzja (Ir-Raba' Awla) tal- 11 ta' Ottubru 2007 (talba għal deċiżjoni preliminari tas-Supremo Tribunal Administrativo — Il-Portugall) — Erika Hollmann vs Fazenda Pública (Tassazzjoni diretta — Tassazzjoni ta' qligħ kapitali minn proprjetà immobbli — Moviment liberu ta' kapital — Bażi ta' stima — Diskriminazzjoni — Koerenza tas-sistema fiskali)

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/15
            
         Sentenza tal-Qorti tal-Ġustizzja (Ir-Raba' Awla) tal-11 ta' Ottubru 2007 (talba għal deċiżjoni preliminari tas-Supremo Tribunal Administrativo — Il-Portugall) — Erika Hollmann vs Fazenda Pública
   (Kawża C-443/06) (1)
   
   (Tassazzjoni diretta - Tassazzjoni ta' qligħ kapitali minn proprjetà immobbli - Moviment liberu ta' kapital - Bażi ta' stima - Diskriminazzjoni - Koerenza tas-sistema fiskali)
   (2007/C 297/23)
   Lingwa tal-kawża: Il-Portugiż
   Qorti tar-rinviju
   Supremo Tribunal Administrativo
   Partijiet fil-kawża prinċipali
   
      Rikorrenti: Erika Hollmann
   
      Konvenuta: Fazenda Pública
   
      Parti intervenjenti: Ministério Público
   Suġġett
   Talba għal deċiżjoni preliminari — Supremo Tribunal Administrativo — Interpretazzjoni ta' l-Artikoli 12, 18, 39, 43 u 56 KE — Tassazzjoni ta' qligħ kapitali mit-trasferiment b'titolu oneruż ta' proprjetà immobbli — Esklużjoni ta' l-eżenzjoni parzjali, prevista għall-persuni residenti fit-territorju nazzjonali, f'dak li jirrigwarda qligħ kapitali mit-trasferimenti mwettqa minn persuni residenti fi Stat Membru ieħor
   Dispożittiv
   L-Artikolu 56 KE għandu jiġi interpretat fis-sens li jipprojbixxi li leġiżlazzjoni nazzjonali, bħal dik in kwistjoni fil-kawża prinċipali, tissuġġetta l-qligħ kapitali li jirriżulta mit-trasferiment ta' proprjetà immobbli li tinsab fi Stat Membru, f'dan il-każ partikolari l-Portugall, fejn dan it-trasferiment isir minn persuna residenti fi Stat Membru ieħor, għal piż fiskali akbar minn dak li jkun applikat għal din l-istess tip ta' tranżazzjoni fuq il-qligħ kapitali magħmul minn persuna residenti fl-Istat li fih tinsab din il-proprjetà immobbli.
   
      (1)  ĠU C 326, 30.12.2006.